Bergen Lysverker
Store norske leksikon,Teknologi og industri,Energi,Kraftselskaper og kraftverk
Bergen Lysverker, tidligere kommunalt kraftselskap i Berge som var i drift fra 1900. Selskapet leverte elektrisk kraft til Bergen og Samnanger kommuner.
Det første året leverte lysverket kraft fra et dampkraftverk med en ytelse på 600 hk til 368 abonnenter. Fallrettigheter i midtre og nedre deler av Samnangervassdraget ble sikret allerede i 1898, slik at elektrisk strøm derfra kom i gang fra 1912. Senere gikk det slag i slag med utbygginger i andre vassdrag. I forbindelse med kommunesammenslåingen i 1972 fusjonerte Bergen Lysverker med kraftverkene i Arna, Fana, Laksevåg og Åsane.Bergen Lysverker ble i 1994 kjøpt opp av Bergenshalvøens kommunale kraftselskap AS (nå BKK). Bergen Lysverker hadde ved oppkjøpet vel 218 000 abonnenter og ca. 600 ansatte.I 1999 vedtok bystyret at Lysverksbygningen i Lars Hilles gate 10 skulle bli arena for Bergen Kunstmuseum, fra 2006 en del av Stiftelsen Bergen Kunstmuseum, og fra 2013 en del av Stiftelsen Kunstmuseene i Bergen.